Хляб с масло и самардала ♥ sourdough bread with butter and honey garlic
### Днес отново ще ви занимая с вкусен хляб с масло и самардала.


### Разбира се хлябът е с квас и както обещах преди време {някъде}, успях да заснема и видео... кое, как и какво. Дори си направих [youtube канал](https://www.youtube.com/channel/uc1xpj1ve-zsonp1ch_zbwsa), на дърти години, за да мога складирам режисьорските си напъни.


### Та за хляба... Страхотен! СТРА-ХО-ТЕН!


### Трудно се устоява на това ароматно изкушение с нежна среда и тънка, хрупкава коричка, особено когато е топъл. А точно тази комбинация от брашна, масло и подправки, превърнатози хляб в абсолютен фаворит на цялото семейство!


### 


### **Необходими продукти:**


### 80 г [квас](https://culinarywithme.com/%d0%b4%d0%be%d0%bc%d0%b0%d1%88%d0%b5%d0%bd-%d0%ba%d0%b2%d0%b0%d1%81/)


### 300 г фино, бяло брашно (аз ползвам тип 400)


### 100 г пълнозърнесто брашно (в този случай на [ecosem](http://www.ecosem.bg/))


### 310 мл вода (+/-)


### 1 ч.л. сол


### 25-30 г меко масло


### 2-3 с.л. самардала


https://youtu.be/l8gtvhsjqv4
### **Начин на приготвяне:**


### Активирайте кваса.


### По време на активирането, малко преди квасът да е достигнал най-добрата си форма, пресейте брашната в голяма купа и разбъркайте.


### Добавете първите 250 мл вода, разбъркайте и добавете на части останалата вода (Може да погледнете подробната статия за [омесването на хляб с квас](https://culinarywithme.com/%d1%85%d0%bb%d1%8f%d0%b1-%d1%81-%d0%ba%d0%b2%d0%b0%d1%81/)). Покрийте с домакинско фолио и оставете за 45 минути на стайна температура (автолиза).


### Когато времето изтече и квасът е максимално активен, добавете и него и с влажни ръце разтеглете тестото 3-4 пъти. Покрийте отново с фолио и оставете за нови 30 минути.


### Когато и това време изтече добавете солта. Разтеглете и прегънете. Добавете маслото и отново разтегляйте и сгъвайте. Тестото трябва да е започнало да придобива еластичност.


### Прехвърлете върху влажен плот и разтеглете колкото е възможно на по-тънък пласт. Поръсете със самардала що годе равномерно и прегъвайте по малко, от тук, от там до получаването на пакет. Оформете на топка и прехвърлете в купа. Покрийте с домакинско фолио и оставете за нови 30 минути, след което поразтеглете отново и покрийте.


### След пореди 30 минути отново разтеглете, прегънете, покрийте и оставете за 1 час, последно втасване на стайна температура.


### С разтегляне и сгъване, оформете хляба, прехвърлете в предварително набрашнен с оризово брашно банетон. Опаковайте в найлонов плик и поставете в хладилник за 12-14 часа, а може и повече (ретардация).


### [Хляб с масло и самардала](https://culinarywithme.com/wp-content/uploads/2018/09/sourdough_bread_2_web.jpg)


### Когато сте готови да изпечете този вкусен хляб с масло и самардала, загрейте фурната и чугунена тенджера на 230С.


### Махнете найлоновия плик и с ръце чукнете леко по страните на банетона.


### Извадете нагорещената тенджера и с рязко движение обърнете хляба в нея. С ножче направете един разрез с дълбочина 1 см и ако желаете няколко декоративни (във видеото не съм особено старателна).


### Върнете във фурната и печете хляба за 30 минути с капак и 15 без.


### Извадете и охладете за час върху решетка.




---


### **Още рецепти с квас:**


### [Крекери с квас и семена](https://culinarywithme.com/%d0%ba%d1%80%d0%b5%d0%ba%d0%b5%d1%80%d0%b8-%d1%81-%d0%ba%d0%b2%d0%b0%d1%81-%d0%b8-%d1%81%d0%b5%d0%bc%d0%b5%d0%bd%d0%b0/)


### [Козунак с квас](https://culinarywithme.com/%d0%ba%d0%be%d0%b7%d1%83%d0%bd%d0%b0%d0%ba-%d1%81-%d0%ba%d0%b2%d0%b0%d1%81/)


### [Хляб с квас](https://culinarywithme.com/%d1%85%d0%bb%d1%8f%d0%b1-%d1%81-%d0%ba%d0%b2%d0%b0%d1%81/)


### [Пица с квас](https://culinarywithme.com/%d0%bf%d0%b8%d1%86%d0%b0-%d1%81-%d0%ba%d0%b2%d0%b0%d1%81-%d0%b8-%d0%bf%d0%b8%d1%86%d0%b0-%d1%81-%d1%80%d1%83%d0%ba%d0%be%d0%bb%d0%b0-%d0%b8-%d0%bf%d1%80%d0%be%d1%88%d1%83%d1%82%d0%be/)


### [Домашен квас](https://culinarywithme.com/%d0%b4%d0%be%d0%bc%d0%b0%d1%88%d0%b5%d0%bd-%d0%ba%d0%b2%d0%b0%d1%81/)




---


### *Ако публикацията ви е харесала, споделете в социалните мрежи и не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*

